29 decembrie 2022

**Comunicat de presă**

7.29 %  **rata şomajului înregistrat la nivelul judeţului Dolj in luna octombrie 2022.**

La sfârșitul lunii octombrie 2022, rata șomajului înregistrat la nivelul judeţului Dolj a fost de 7.29 % corespunzătoare unui număr total de 16.408 şomeri, din care 7.163 femei.

Din totalul de 16.408 persoane înregistrate în evidențele AJOFM Dolj, 1.375 erau beneficiari de indemnizaţie de şomaj, iar 15.033 erau șomeri neindemnizați.

În ceea ce privește mediul de rezidență, 14.149 șomeri provin din mediul rural și 2.259 sunt din mediul urban.

Structura șomajului pe grupe de vârste se prezintă sugestiv astfel:

|  |  |
| --- | --- |
| Grupa de vârstă | Stoc la octombrie 2022 |
| Total | 16.408 |
| < 25 ani | 2.464 |
| între 25-29 | 1.369 |
| între 30-39 | 2.354 |
| între 40-49 | 3.976 |
| între 50-55 | 3.252 |
| peste 55 ani | 2.993 |

Şomerii fără studii/cu nivel de instruire primar au ponderea cea mai mare în totalul şomerilor înregistraţi în evidenţele AJOFM Dolj (39 %), urmaţi de cei cu nivel de instruire gimnazial (32 %), iar 21 % au absolvit învăţământ liceal/postliceal. Șomerii cu nivel instruire profesional reprezintă 10 % din totalul șomerilor înregistrați, iar cei cu studii superioare au o pondere de 1 %.